Vienošanās Nr.3

par grozījumiem 2023. gada 14. februāra valsts pārvaldes deleģētā uzdevuma - psihosociālās rehabilitācijas pakalpojumu nodrošināšana paliatīvā aprūpē esošiem bērniem un viņu ģimenes locekļiem - veikšanas līgumā

Nr. LM2023/24-1-04/18

Rīga *Vienošanās datums ir pēdējā pievienotā droša elektroniskā*

*paraksta un laika zīmoga datums*

**Labklājības ministrija** (turpmāk - Ministrija), valsts sekretāra Ingus Allika personā, kurš rīkojas saskaņā ar Ministru kabineta 2004. gada 27. janvāra noteikumiem Nr. 49 „Labklājības ministrijas nolikums", no vienas puses, un

**Bērnu paliatīvās aprūpes biedrība** (turpmāk — Biedrība), valdes priekšsēdētājas Andas Jansones personā, kura rīkojas saskaņā ar Biedrības statūtiem,no otras puses, turpmāk kopā – Puses,

pamatojoties uz 2023. gada 14. februāra valsts pārvaldes deleģētā uzdevuma – nodrošināt psihosociālās rehabilitācijas pakalpojumus paliatīvā aprūpē esošiem bērniem un viņu ģimenes locekļiem - veikšanas līguma Nr. LM2023/24-1-04/18 (turpmāk – Līgums) 38. un 39. punktu, un:

* likumā “Par valsts budžetu 2025. gadam un budžeta ietvaru 2025., 2026. un 2027. gadam” ietverto Ministrijas fiskāli neitrālo pasākumu “Sociālo pakalpojumu pieejamības nodrošināšana” īstenošanai - sociālo pakalpojumu nodrošināšanai saistībā ar pakalpojumu izmaksu sadārdzinājumu un pakalpojumu pieprasījumu palielināšanos, kā arī sociālo pakalpojumu turpināšanai bērniem ar autiskā spektra traucējumiem (atbalstīts Ministru kabineta 19.09.2024. sēdē (sēdes protokola Nr.38 2.§ 24.1.apakšpunkts);
* Ministrijas un Biedrības veikto Biedrības nodrošināto pakalpojumu 2024. gada faktiskās izpildes salīdzināšanu un saskaņā ar Līguma 17. punktu Ministrijas pieņemto lēmumu neizlietotā 2024.gada finansējuma novirzīšanu pakalpojumu nodrošināšanai 2025. gadā (Ministrijas 05.02.2025. dienesta ziņojums Nr.DZ-25-05/45 par apakšprogrammas 05.01.00 „Sociālās rehabilitācijas valsts programmas” finansējuma sadalījumu 2025.gadā);
* grozījumiem Grāmatvedības likumā, kas nosaka, ka rēķinu aprite starp uzņēmumiem (tai skaitā biedrībām un nodibinājumiem) un valsts vai pašvaldību budžeta iestādēm no 2025. gada 1. janvāra notiek tikai strukturēto e-rēķinu formā,

vienojas izdarīt Līgumā šādus grozījumus (turpmāk – Vienošanās):

1. Papildināt Līgumu ar 4.5. apakšpunktu:

“4.5. Par pakalpojumu nodrošināšanu 2025. gadā, kas noteikti Līguma 10.pielikumā „Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" kvantitatīvie un kvalitatīvie rādītāji 2025. gadam”, ir **682 627** *euro* (seši simti astoņdesmit divi tūkstoši seši simti divdesmit septiņi *euro* un 00 centi), tai skaitā **620 570,54** *euro* (seši simti divdesmit tūkstoši pieci simti septiņdesmit *euro* un 54 centi), par pakalpojumu sniegšanu, **62 056,46** *euro* (sešdesmit divi tūkstoši piecdesmit seši *euro* un 46 centi) pakalpojumu administrēšanas izdevumiem.”

1. Papildināt Līgumu ar 4.6. apakšpunktu:

“4.6. Pakalpojuma nodrošināšanai 2025. gadā (kvantitatīvie un kvalitatīvie rādītāji iekļauti Līguma 10.pielikumā 2025.gadam noteiktajos rādītājos) novirzītais atlikums par 2024.gadu (uz 2025.gada 1. janvāri) ir **93 221,12** *euro* (deviņdesmit trīs tūkstoši divi simti divdesmit viens *euro* un 12 centi), tai skaitā **84 746,49** *euro* (astoņdesmit četri tūkstoši septiņi simti četrdesmit seši *euro* un 49 centi) par pakalpojumu sniegšanu, **8 474,63** *euro* (astoņi tūkstoši četri simti septiņdesmit četri *euro* un 63 centi) pakalpojumu administrēšanas izdevumiem.”

1. Izteikt Līguma 11.punktu jaunā redakcijā:

“11.Ministrija 5 (piecu) darba dienu laikā pēc finansēšanas grafika saskaņošanas, pamatojoties uz Biedrības iesniegto rēķinu vai maksājuma pieprasījumu, pārskaita Biedrībai kārtējā gada janvārim paredzēto finansējumu. Turpmāk Ministrija katru mēnesi 5 (piecu) darba dienu laikā pēc Līguma 24.punktā minēto pārskatu saņemšanas no Biedrības tos izskata un pēc to atzīšanas par atbilstošiem Līguma noteikumiem, pārskaita Biedrībai finansējumu deleģētā uzdevuma nodrošināšanai kārtējā mēnesī saskaņā ar finansēšanas grafiku, pamatojoties uz Biedrības iesniegto rēķinu vai maksājuma pieprasījumu. Puses vienojas, ka rēķini vai maksājuma pieprasījumi, kas saistīti ar Līguma izpildi, tiks izrakstīti kā strukturētie e-rēķini atbilstoši spēkā esošo normatīvo aktu prasībām un nosūtīti uz e-adresi Labklājības ministrija EINVOICE@90000022064. “

1. Papildināt Līgumu ar 22.3. apakšpunktu šādā redakcijā:

“22.3. pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" izdevumu tāme 2025. gadam pievienota šī Līguma pielikumā (Līguma 11.pielikums);”

1. Izteikt Līguma 30.1. apakšpunktu jaunā redakcijā:

“30.1. Ministrija - deleģētā uzdevuma jautājumos: Inese Veinberga (e-pasts: Inese.Veinberga@lm.gov.lv, kontakttālrunis: 20688326),, finanšu jautājumos: Ieva Lismente (e-pasts: Ieva.Lismente@lm.gov.lv, kontakttālrunis: 20688360), Sandra Strēle (e-pasts: Sandra.Strele@lm.gov.lv kontakttālrunis: 20688355);”

1. Papildināt Līgumu ar 46.10. un 46.11. apakšpunktu šādā redakcijā:

“46.10. 10.pielikums „Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" kvantitatīvie un kvalitatīvie rādītāji 2025.gadam”;

46.11. 11.pielikums ““Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" izdevumu tāme 2025.gadam”.”

1. Izteikt Līguma 4.pielikumu ”Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" groza aprēķins” jaunā redakcijā (Vienošanās 1.pielikums).
2. Papildināt Līgumu ar 10.pielikumu “Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" kvantitatīvie un kvalitatīvie rādītāji 2025. gadam” (Vienošanās 2.pielikums).
3. Papildināt Līgumu ar 11.pielikumu “Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" izdevumu tāme 2025. gadam” (Vienošanās 3.pielikums).
4. Pārējie Līguma noteikumi paliek nemainīgi.
5. Vienošanās stājas spēkā brīdī, kad to parakstījusi pēdējā no Pusēm, un piemērojama Pušu saistībām par periodu no 2025.gada 1.janvāra.
6. Vienošanās ir sagatavota latviešu valodā, ar trīs pielikumiem, parakstīta ar drošu elektronisko parakstu un satur laika zīmogu. Pusēm ir pieejama abpusēji parakstīta Vienošanās elektroniskā formā.
7. Pušu rekvizīti un paraksti:

|  |  |
| --- | --- |
| **Ministrija**  Labklājības ministrija  NMR Nr.90000022064  Adrese - Skolas iela 28, Rīga,  LV-1331  Bankas rekvizīti:  Valsts kases Rīgas NC,  Valsts kase, kods: TRELLV22  Konta Nr.LV 11TREL2180396039000  valsts sekretārs  I.Alliks | **Biedrība**  Bērnu paliatīvās aprūpes biedrība  NMR Nr.40008033071  Adrese: Ikšķiles iela 2-17, LV-1063  Bankas rekvizīti:  Valsts kases Rīgas NC  Valsts kase, kods: TRELLV22  Konta Nr. LV47TREL990506100700B  valdes priekšsēdētāja  A.Jansone |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Vienošanās 1.pielikums

4.pielikums

2023. gada 14. februāra valsts pārvaldes deleģētā

uzdevuma veikšanas līgumam Nr. LM2023/24-1-04/18

**Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" groza aprēķins**







Vienošanās 2.pielikums

10.pielikums

2023. gada 14. februāra valsts pārvaldes deleģētā

uzdevuma veikšanas līgumam Nr. LM2023/24-1-04/18

**Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" kvantitatīvie un kvalitatīvie rādītāji 2025.gadam**

|  |  |  |  |
| --- | --- | --- | --- |
| **Kvantitatīvie rādītāji** | | | |
| Nr.p.k. | *Sniegtie psihosociālās rehabilitācijas pakalpojumi un to rādītāji* | ***Apjoms gadam*** | |
| *apjoms* | *mērvienība* |
| 1 | **Sniegta psihosociālā rehabilitācija paliatīvā aprūpē esošiem bērniem un viņu ģimenes locekļiem** | **1 350** | **personas** |
| 1.1. | sniegta psihosociālā rehabilitācija paliatīvā aprūpē esošiem **bērniem** | 350 | bērni |
| 1.2. | sniegta psihosociālā rehabilitācija paliatīvā aprūpē esošo bērnu **ģimenes locekļiem** | 1 000 | personas |
|  | | | |
| 2 | **Izbraukumi uz klienta dzīvesvietu** | **1 100** | **izbraukumi** |
|  |  |  |  |
| **Kvalitatīvie rādītāji** | | | |
| 1 | Saņemto bērnu likumisko pārstāvju iesniegumu skaits par atteikšanos no pakalpojuma. | Gada laikā nepārsniedz 2% no kopējā līgumu skaita. | |
| 2 | Saņemtas pamatotas sūdzības par psihosociālās rehabilitācijas pakalpojumu sniegšanu neatbilstoši Ministru kabineta noteikumiem par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem. | Gada laikā nepārsniedz 2 % no kopējā iesniegumu un sūdzību skaita. | |

Vienošanās 3.pielikums

11.pielikums

2023. gada 14. februāra valsts pārvaldes deleģētā

uzdevuma veikšanas līgumam Nr. LM2023/24-1-04/18

**Pakalpojuma "Psihosociālā rehabilitācija paliatīvajā aprūpē esošajiem bērniem un viņu ģimenes locekļiem" izdevumu tāme 2025. gadam**

|  |  |  |  |
| --- | --- | --- | --- |
| izdevumi | | | Plānotie izdevumi 2025.gadā, euro |
|
| 1 | | 2 | 3 |
| **1+2+3** | | **Izmaksas KOPĀ gadā\*** | **775 848,12** |
| **1** | | **Tiešās pakalpojuma aktivitātes un izmaksas KOPĀ:** | **572 243,58** |
|  | 1.1. | Atlīdzības izdevumi speciālistiem, kas nodrošina pakalpojumu sniegšanu, t.sk.ikmēneša piemaksa | 572 243,58 |
| **2** | | **Ar pakalpojuma organizēšanu saistītās aktivitātes un izmaksas KOPĀ:** | **133 072,91** |
|  | 2.1. | Transporta izmaksas darbiniekiem, braucot pie klientiem, KOPĀ: | 100 800,00 |
|  | 2.1.1. | Transporta nodrošināšanas izdevumi | 88 560,00 |
|  | 2.1.2. | Degvielas izdevumi | 12 240,00 |
|  | 2.2. | Sakaru nodrošināšana komunikācijai ar klientu KOPĀ | 3 300,00 |
|  | 2.2.1. | Telekomunikācijas sakaru nodrošināšana komunikācijai ar klientu *(telefons, pieslēgums un internets, Zoom saziņas platformas licence)* | 3 300,00 |
|  | 2.3. | Transporta izdevumi klientiem apmeklējot atbalsta grupas un konsultācijas multidisciplinārās komandas telpās | 63,00 |
|  | 2.3.1. | Transporta izdevumi klientiem apmeklējot atbalsta grupas un konsultācijas | 63,00 |
|  | 2.4. | Citas ar pakalpojuma organizēšanu saistītās aktivitātes un izmaksas KOPĀ: | 28 909,91 |
|  | 2.4.1. | Atbalsta grupu organizēšanas izmaksas *(izdales materiālu kopēšana, kancelejas preces, "kafijas pauzes" izdevumi)* | 200,00 |
|  | 2.4.2. | Darba devēja apmaksātie veselības apdrošināšanas, darbinieku kvalifikācijas celšanas un supervīzijas izdevumi , individ.aizsardz.līdzekļi, dezinfekcijas līdzekļi *u.c. izdevumi* | 15 050,42 |
|  | 2.4.3. | Telpu noma | 13 659,49 |
| **3** | | **Administrēšanas izmaksas** | **70 531,63** |
|  | 3.1. | Administrēšanas izmaksas | 70 531,63 |

*\*plānotā finansējuma sadalījums starp izdevumu pozīcijām atbilstoši pakalpojuma "Psihosociālā rehabilitācija paliatīvajā aprūpē esošajiem bērniem un to ģimenes locekļiem" groza aprēķinam.*